अरविंद केजरीवाल की हुई केंद्रीय मंत्री से तीखी बहस, बोले- दिल्ली के 8 लाख बनियों में से क्या 4 लाख का निधन हो गया  
अरविंद केजरीवाल ने दिल्ली की वोटरलिस्ट में लगाया धांधली का आरोप
ट्विटर पर केंद्रीय मंत्री विजय गोयल से हुई तीखी बहस
केजरीवाल ने बनियों, पूर्वांचलियों के वोट काटने का लगाया आरोप
दिल्ली की मतदाता सूची (Voters' List )  पर आम आदमी पार्टी (AAP) और बीजेपी (BJP) के बीच घमासान मच गया है. दिल्ली के मुख्यमंत्री अरविंद केजरीवाल( Arvind Kejriwal) ने बीजेपी पर गलत तरीके से आम आदमी पार्टी के समर्थक मतदाताओं के नाम कटवाने का आरोप लगया तो जवाब देने के लिए केंद्रीय मंत्री विजय गोयल (Vijay Goel)  सामने आए हैं. उन्होंने चुनाव आयोग की रिपोर्ट के हवाले से कहा कि उन्हीं के नाम काटे गए हैं. जिनका निधन हो गया. जिस पर अरविंद केजरीवाल ने ट्विटर पर ही कुछ सवाल केंद्रीय मंत्री से किए. दोनों नेताओं के बीच मतदाता सूची को लेकर ट्विटर पर सवाल-जवाब चला. पिछले कुछ समय से दिल्ली में  कुछ जाति और इलाका विशेष के मतदाताओं के नाम काटे जाने पर अरविंद केजरीवाल लगातार सवाल उठा रहे हैं. जिससे दिल्ली में मतदाताओं के नाम जोड़ने-घटाने को लेकर सियासत गरमाई हुई है. 
दिल्ली की वोटर लिस्ट पर केंद्रीय मंत्री विजय गोयल और दिल्ली के सीएम केजरीवाल के बीच बहस
विजय जी, मैं तो बहुत छोटा आदमी हूँ।
संवैधानिक संस्थाओं को तो मोदी जी झूठा साबित करते हैं। मेरी क्या औक़ात। https://t.co/HCMkUHDOdF
दिल्ली के टोटल 8 लाख बनियों में से तीन साल में चार लाख का निधन हो गया या स्थानांतरण हो गया ? 15 लाख पूर्वांचलियों का तीन साल में निधन हो गया ? क्या कह रहे हो विजय जी ? इस पर केंद्रीय मंत्री विजय गोयल ने कहा- क्या अरविंद केजरीवाल जी, आप संवैधानिक संस्थाओं व उनकी रिपोर्ट को झूठा साबित करना चाहते हैं ?, हम तो तथ्यों पर आधारित बात कर रहे हैं. जिसका जवाब देते हुए दिल्ली के मुख्यमंत्री अरविंद केजरीवाल ने कहा- विजय जी, मैं तो बहुत छोटा आदमी हूं. संवैधानिक संस्थाओं को तो मोदी जी झूठा साबित करते हैं, मेरी क्या औकात.